Učenici 8.b!

Danas ćemo obraditi raspravu.

Usmeno odgovorite na sljedeća pitanja:

Kakvu odjeću nose djevojčice u vašoj školi? Što mislite o načinu odijevanja svojih suučenika?

Imate li svoj stil odijevanja? Što ga čini osobitim u odnosu na druge? Mislite li da je svaka odjeća primjerena za školu?

U vašim udžbenicima nalazi se rasprava *Da ili ne*. Ta je rasprava dio televizijske reportaže Osnovne škole Stanovi iz Zadra.

* pažljivo pročitajte raspravu i tekst u udžbeniku na str. 113., 114. i 115.

Usmeno odgovorite na sljedeća pitanja:

Što bi bila rasprava?

Tko je pokretač rasprave u tekstu u udžbeniku?

Pronađite pitanje koje je pokrenulo raspravu.

Uočite tko je od sudionika za nošenje kratkih majica, a tko je protiv?

Čime sudionici brane svoja mišljenja?

Iznose li svi sudionici u raspravi argumente (dokaze)?

Tko sve iznosi argumente i jesu li oni uvjerljivi?

Tko potvrđuje postavke s početka rasprave i nudi rješenje?

Mislite li da je rasprava mogla završiti i drukčijim rješenjem? Obrazložite.

Jesu li svi sudionici rasprave pristojni?

Jeste li ikada sudjelovali u raspravi tijekom koje se nisu poštovala pravila pristojnoga ponašanja?

Što mislite o tome? Kako bi trebalo govoriti i ponašati se tijekom rasprave?

* u bilježnice prepišite plan ploče

Plan ploče:

**Rasprava**

**Rasprava je pisani ili usmeni oblik koji vodi veći broj sudionika o određenoj temi.**

**Tijek rasprave:**

**uvod** – jasno i točno određen predmet rasprave (teza)

**razrada** – suprotstavljanje mišljenja, iznošenje dokaza (argumenata)

**zaključak** – potvrđuje se postavka ili se odabire novo rješenje

**Dokazi (argumenti)**: primjeri, navodi, podatci, svjedočenje

**Usmena rasprava**

**1. odabir teme i oblikovanje teze**

**2. priprema za raspravu**

– smišljanje argumenata, istraživanje

**3. biranje sudionika**

– četiri člana afirmacijskoga (brani tezu) i negacijskoga (protiv teze) tima

– voditelj, suci (neparan broj)

**4. rasprava**

– početni govori (predstavljanje članova tima, iznošenje teze i stajališta)

– unakrsno iznošenje argumenata

– završni govor (sažimanje argumenata, isticanje svojih prednosti)

**5. procjena sudaca**

**Plan ploče ne trebate slati u privatnoj poruci na Yammer.**